তারপর সম্ভব হলে হাজরে আসওয়াদকে চুমু খান বা হাতে স্পর্শ করে হাতে চুমু খাবেন নতুবা বুক বরাবর দুই হাত উঠিয়ে দুই হাতের তালু দিয়ে হাজরে আসওয়াদের প্রতি ইশারা করুন। তারপর পা দুটো স্বস্থানে রেখে ডান দিকে কিছুটা ঘুরে যান। এতে কাবা শরিফ আপনার বাম দিকে হয়ে যাবে। তাওয়াফ হাতিমের বাইরে দিয়ে করুন। তাওয়াফ করা অবস্থায় যে-কোনো দোয়া করতে পারেন। এ সময় দোয়া কবুলের সুসংবাদ রয়েছে। যখন রুকনে ইয়ামানি তথা হাজরে আসওয়াদের আগের কোণে পৌঁছবেন, তখন সেই কোণে চুমু খাবেন না, হাত উঠাবেন না। সম্ভব হলে দুই হাতে কিংবা ডান হাতে শুধু স্পর্শ করতে পারেন, হাতে স্পর্শ করতে না পারলে দূর থেকে ইশারাও করবেন না।